b'\n_START_ARTICLE_\nHaibun\n_START_PARAGRAPH_\nHaibun (jap. \xe4\xbf\xb3\xe6\x96\x87, doslovce haikaijski zapisi}} je prozimetrumski oblik knji\xc5\xbeevnosti koji je podrijetlom iz Japana. Kombinira prozu i haiku. Domet haibuna je \xc5\xa1irok i \xc4\x8desto uklju\xc4\x8duje autobiografiju, dnevnik, esej, proznu poemu, kratku pri\xc4\x8du i putopis.\n_START_SECTION_\nPovijest\n_START_PARAGRAPH_\nPojam "haibun" prvi je uporabio japanski pjesnik iz 17. stolje\xc4\x87a Matsuo Bash\xc5\x8d u pismu svom u\xc4\x8deniku Kyoraiju 1690. godine Bash\xc5\x8d je bio prominentni stariji pisac haibuna, tada novog \xc5\xbeanra koji je kombinirao klasi\xc4\x8dne prototipe, kineske prozne \xc5\xbeanrove i vernakularnu subjektnu gra\xc4\x91u i jezik.  Pisao je neke od haibunova kao putopise tijekom putovanja, a najpoznatiji od njih je Oku no Hosomichi (Uska cesta u unutra\xc5\xa1njost ili Uska cesta na daleki Sjever). Bash\xc5\x8dov kra\xc4\x87i haibun sadr\xc5\xbei slo\xc5\xbeena djela posve\xc4\x87ena putovanju i ostalim, fokusiraju\xc4\x87i se na skiciranje likova, krajobraza, anegdotalnih vinjeta i povremenih pisanja u \xc4\x8dast nekog patrona ili doga\xc4\x91aja.. Njegovo djelo Genjuan no ki \' (Ku\xc4\x87ica fantomske nastambe) mo\xc5\xbee se svrstati pod esej, dok Saga Nikki (Dnevnik saga) je djelo u kojem je dokumentirao njegove svakodnevne aktivnosti s u\xc4\x8denicima prigodom ljetnjeg odmora._NEWLINE_Tradicijski haibun poprimio je oblik kratka opisa mjesta, osobe ili objekta ili dnevnika putovanja ili drugog niza doga\xc4\x91aja u pjesnikovom \xc5\xbeivotu. Haibun su nastavili pisati pjesnici haikaija koji je uslijedio poslije, poput Busona Yose, Isse Kobayashija i Shikija Masaoke'